pythainlp/thai-wiki-dataset-v4 huggingface dataset:
กะบาบ

กะบาบ , แคบอบ , เคบัพ  หรือ คิบาบ  คืออาหารประเภทเนื้อสัตว์ปิ้งย่างในรูปแบบต่าง ๆ ที่มีต้นกำเนิดจากตำรับอาหารตะวันออกกลาง กะบาบหลากหลายรูปแบบเป็นที่นิยมไปทั่วโลกในปัจจุบัน
ในหลายพื้นที่ของเอเชีย โลกมุสลิม และในภาษาอังกฤษแบบอินเดีย และภาษาต่าง ๆ ของตะวันออกกลาง "กะบาบ" หมายถึงเนื้อสัตว์ปิ้งย่างไม่ว่าในรูปแบบใดก็ตาม บางรูปแบบที่มีต้นกำเนิดมาจากกะบาบตะวันออกกลางอาจมีชื่อเรียกต่างออกไปในภาษาท้องถิ่น เช่น "ชฺวั่น" ในภาษาจีน ในอเมริกาเหนือ "กะบาบ" โดยทั่วไปหมายถึงชิชเคบัพหรือชัชลึคแบบตุรกี (เนื้อสัตว์หั่นเป็นชิ้นเล็ก ๆ เสียบไม้หรือเหล็กย่าง) หรือหมายถึงเดอแนร์เคบัพซึ่งเป็นอาหารจานด่วนที่พบได้ทั่วไปในยุคหลังมานี้
กะบาบรูปแบบต่าง ๆ มีทั้งที่เป็นเนื้อชิ้นใหญ่ เนื้อหั่นเป็นชิ้นเล็ก ๆ เนื้อแล่เป็นชิ้นบาง และเนื้อบด ส่วนใหญ่ใช้หัวหอมหั่นเป็นเครื่องเคียงนอกเหนือจากผักและวัตถุดิบอื่น ๆ โดยขึ้นอยู่กับสูตร แม้ว่ากะบาบตามแบบฉบับจะเป็นเนื้อเสียบย่าง แต่กะบาบบางรูปแบบก็ปรุงด้วยวิธีอบในกระทะในเตาอบ หรือปรุงเป็นส่วนหนึ่งของแกง เช่น ทัสเคบัพ เนื้อสัตว์ที่ใช้ทำกะบาบแบบดั้งเดิมมักจะเป็นเนื้อแกะหรือเนื้อลูกแกะ แต่สูตรตามท้องถิ่นต่าง ๆ อาจใช้เนื้อวัว เนื้อแพะ เนื้อไก่ เนื้อปลา หรือเนื้อหมูซึ่งพบได้ไม่บ่อยนักเนื่องจากข้อห้ามทางศาสนา
ในชุมชนมุสลิมย่านคลองบางหลวง กรุงเทพมหานคร จะทำกะบาบในวันสุดท้ายของงานทำบุญสี่สิบวัน ซึ่งจะอุทิศส่วนกุศลแก่ผู้วายชนม์ตามธรรมเนียมอิสลาม โดยกะบาบนี้จะใช้เนื้อไก่บ้านไม่เอาหนัง นำเนื้อมาหมักกับเครื่องเทศต่าง ๆ ได้แก่ พริกไทย หอมแดง กระเทียม ลูกผักชี และยี่หร่าตำละเอียด เมื่อได้หมักได้ที่จะนำไปย่างไฟอ่อน ๆ ระหว่างนั้นก็จะพรมด้วยกะทิ เมื่อสุกเท่ากันแล้วก็จะนำไปหั่น ให้แต่ละชิ้นมีขนาดเล็กเท่านิ้วหัวแม่มือ ห่อด้วยใบตองสดกลัดด้วยไม้กลัด หรือนำไปห่อกรวยใบตองสดอีกชั้นเพื่อความสวยงามเพื่อใช้ในพิธีกรรมต่อไป ถือเป็นของหากินยาก เพราะจะทำไม่มากชิ้น โดยกะบาบไทยจะมีรสชาติอมหวานนิด ๆ อันเกิดจากความหวานมันของกะทิ
ปสาน

ปสาน, ยี่สาน , ซูก  หรือ บะซาร์  คือตลาดหรือสถานที่ซื้อขายสินค้าและบริการโดยเฉพาะอย่างยิ่งในตะวันออกกลาง มักตั้งอยู่ในพื้นที่ปิดล้อมถาวรหรือมีหลังคาคลุมถาวร
หลักฐานการมีอยู่ของปสานหรือซูกย้อนไปได้ถึงประมาณ 3,000 ปีก่อนคริสต์ศักราช แม้ว่าการขาดหลักฐานทางโบราณคดีจะเป็นอุปสรรคต่อการศึกษาวิวัฒนาการของปสานอย่างละเอียด แต่ก็มีสิ่งบ่งชี้ว่าปสานในยุคแรกเป็นตลาดกลางแจ้งที่เกิดขึ้นนอกกำแพงเมืองเพื่อตอบสนองความต้องการของสถานีคาราวาน เมื่อเมืองและนครต่าง ๆ มีประชากรเพิ่มขึ้น ปสานเหล่านี้จึงย้ายเข้ามาอยู่ในใจกลางเมืองและขยายตัวในแนวเดี่ยวไปตามถนนที่ทอดยาวจากประตูเมืองหนึ่งไปยังอีกประตูหนึ่งที่อยู่ฝั่งตรงข้ามของเมือง ปสานกลายเป็นทางเดินที่มีหลังคาคลุม เมื่อเวลาผ่านไป ปสานเหล่านี้ได้สร้างเครือข่ายศูนย์กลางการค้าที่เปิดให้มีการแลกเปลี่ยนทั้งผลผลิต ข้อมูล และวัฒนธรรม การเพิ่มขึ้นของปสานและศูนย์ซื้อขายสินค้าคงคลังขนาดใหญ่ในโลกมุสลิมทำให้เกิดเมืองหลวงใหม่และจักรวรรดิใหม่ในที่สุด เมืองใหม่ที่มีความมั่งคั่งอย่างเอสแฟฮอน สุรัต อาครา ไคโร และทิมบักตูเป็นต้นนั้นก่อตัวขึ้นตามแนวเส้นทางการค้าและปสาน
ในคริสต์ศตวรรษที่ 18 และ 19 ความสนใจวัฒนธรรมตะวันออกของชาวตะวันตกนำไปสู่การตีพิมพ์เผยแพร่หนังสือหลายเล่มเกี่ยวกับชีวิตประจำวันในบรรดาประเทศตะวันออกกลาง ฉากปสานและกิจกรรมการค้าขายในชีวิตประจำวันเป็นเนื้อหาเด่นในภาพเขียนและภาพพิมพ์ลายแกะ บันเทิงคดี และงานเขียนเชิงท่องเที่ยว
การจับจ่ายใช้สอยที่ปสานยังคงเป็นจุดเด่นอย่างหนึ่งของชีวิตประจำวันในเมืองและนครต่าง ๆ ในตะวันออกกลางและเอเชียใต้ และปสานยังคงเป็น "หัวใจที่ยังเต้นอยู่" ของชีวิตในเอเชียตะวันตกและเอเชียใต้ ในตะวันออกกลางมักพบปสานได้ในย่านเมืองเก่าของเมือง บ่อยครั้งปสานกลายเป็นสถานที่ท่องเที่ยวที่สำคัญ พื้นที่ปสานจำนวนหนึ่งได้รับการขึ้นทะเบียนเป็นแหล่งมรดกโลกเนื่องจากมีความสำคัญทางประวัติศาสตร์หรือสถาปัตยกรรม
ยมุโนตรีมนเทียร

ยมุโนตรีมนเทียรเป็นมนเทียรตั้งอยู่ที่ความสูง จากระดับน้ำทะเลในอำเภออุตตรกาศี, รัฐอุตตราขัณฑ์ บูชาพระยมุนา ซึ่งประดิษฐานเป็นเทวรูปองค์ประธานองค์สีดำ
เอดัวร์โด กามาวีงกา

เอดัวร์โด แซลมี กามาวีงกา (เกิด 10 พฤศจิกายน ค.ศ. 2002) เป็นนักฟุตบอลชาวฝรั่งเศส ปัจจุบันลงเล่นในตำแหน่งกองกลางให้แก่เรอัลมาดริด สโมสรในลาลิกา เขาสามารถเล่นเป็นฝ่ายแบ็กซ้ายได้ เขาเกิดที่แองโกลา แต่เป็นตัวแทนให้แก่ทีมชาติฝรั่งเศส
ชีวิตช่วงต้น.
กามาวีงกาเกิดในค่ายผู้ลี้ภัยที่กาบิงดา ประเทศแองโกลา ใน ค.ศ. 2002 จากพ่อแม่ชาวคองโกที่มาจากบราซาวีล เขามีพี่น้อง 5 คน ครอบครัวของเขาย้ายไปฝรั่งเศสตอนเขาอายุ 2 ขวบ
 "ณ วันที่ 18 เมษายน ค.ศ. 2023"
 "ณ วันที่ 27 มีนาคม ค.ศ. 2023"
"ผล และคะแนน ของฝรั่งเศศจะขึ้นต้นก่อน คอลัมน์ "คะแนน" จะแสดงผลคะแนนหลังจากที่กามาวีงกาทำประตูได้"
เกียรติประวัติ.
เรอัลมาดริด
ส่วนบุคคล
สโมสรฟุตบอลเชลซีในฤดูกาล 2021–22

ฤดูกาล 2021–22 เป็นฤดูกาลที่ 108 อย่างเป็นทางการของ เชลซี, ฤดูกาลที่ 33 ติดต่อกันในระดับสูงสุดของฟุตบอลอังกฤษ, ฤดูกาลที่ 30 ติดต่อกันใน พรีเมียร์ลีก, และปีที่ 116 ในการก่อตั้งสโมสรฟุตบอล. ฤดูกาลนี้ครอบคลุมช่วงเวลาตั้งแต่วันที่ 1 กรกฎาคม ค.ศ. 2021 ถึง 30 มิถุนายน ค.ศ. 2022.
a.<templatestyles src="การอ้างอิง/styles.css"/>^ ค่าธรรมเนียมในการยืมตัวพร้อมออปชั่นซื้อเมื่อสิ้นสุดฤดูกาล.
การซื้อ-ขายผู้เล่น.
ภาพรวมการซื้อ-ขายนักเตะ.
<templatestyles src="Col-begin/styles.css"/>
การแข่งขัน.
พรีเมียร์ลีก.
แมตช์.
โปรแกรมการแข่งขันลีกได้ประกาศไปเมื่อวันที่ 16 มิถุนายน ค.ศ. 2021.
เอฟเอคัพ.
เชลซีถูกจับสลากได้เล่นในบ้านพบกับ เชสเตอร์ฟีลด์ ในรอบสาม. ในรอบสี่, เชลซีถูกจับสลากเล่นในบ้านพบกับ พลิมัทอาร์ไกล์. พวกเขาจับสลากออกไปเยือน ลูตันทาวน์ ในรอบห้า.
ยูฟ่าแชมเปียนส์ลีก.
รอบแบ่งกลุ่ม.
การจับสลากสำหรับรอบแบ่งกลุ่มได้จัดขึ้นในวันที่ 26 สิงหาคม ค.ศ. 2021.
รอบแพ้คัดออก.
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายได้จัดขึ้นในวันที่ 13 ธันวาคม ค.ศ. 2021.
รอบก่อนรองชนะเลิศ.
การจับสลากสำหรับรอบก่อนรองชนะเลิศได้จัดขึ้นเมื่อวันที่ 18 มีนาคม ค.ศ. 2022.
ทางหลวงแผ่นดินหมายเลข 291

ทางหลวงแผ่นดินหมายเลข 291 หรือ ถนนเลี่ยงเมืองมหาสารคาม ด้านตะวันตก เป็นทางหลวงแผ่นดินในจังหวัดมหาสารคาม มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตเทศบาลเมืองมหาสารคาม มีจุดเริ่มต้นที่บริเวณแยกบ้านวังยาว ออกจากทางหลวงแผ่นดินหมายเลข 213 หรือ ถนนถีนานนท์ ที่หลักกิโลเมตรที่ 3+225 ตัดผ่านในแนวตะวันตกเฉียงเหนือ ถึง ตะวันออกเฉียงใต้ ลักษณะครึ่งวงกลม ไปสิ้นสุดที่แยกบ้านหม้อ บรรจบกับทางหลวงแผ่นดินหมายเลข 23 หรือ ถนนแจ้งสนิท 
แต่เดิมเมื่อเริ่มก่อสร้าง กรมทางหลวงได้กำหนดให้ถนนเลี่ยงเมืองนี้เป็นส่วนหนึ่งของทางหลวงแผ่นดินหมายเลข 213 (ช่วงแยกบ้านวังยาวถึงแยกแก่งเลิงจาน) และทางหลวงแผ่นดินหมายเลข 23 (ช่วงแยกแก่งเลิงจานถึงแยกบ้านหม้อ) ก่อนที่จะเปลี่ยนมาเป็นทางหลวงแผ่นดินหมายเลข 291 ในภายหลัง
เวิลด์เกมส์ 1989

เวิลด์เกมส์ 1989  หรือ คาลส์รูเออ 1989  เป็นการแข่งขันกีฬาเวิลด์เกมส์ ครั้งที่ 3 จัดขึ้นที่เมืองคาลส์รูเออ ประเทศเยอรมนีตะวันตก ระหว่างวันที่ 20-30 กรกฎาคม พ.ศ. 2532
ตารางสรุปเหรียญรางวัล.
การนับเหรียญมีดังนี้ อิตาลี ได้รับรางวัลเหรียญทองมากที่สุดในครั้งนี้ เยอรมนีตะวันตก ได้รับเหรียญรางวัลรวมได้มากที่สุด มีการมอบสองเหรียญทองแดงสำหรับการแข่งขันคาราเต้กะตะชายและในแต่ละการแข่งขันคาราเต้คุมิเต (10) และเทควันโด (12)
สโมสรฟุตบอลภูเก็ต อันดามัน

สโมสรฟุตบอลภูเก็ต อันดามัน เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดภูเก็ต ปัจจุบันเล่นในไทยลีก 3 โซนภาคใต้
ประวัติ.
สโมสรฟุตบอลภูเก็ต อันดามัน เดิมใช้ชื่อว่า สโมสรฟุตบอลป่าตอง ซิตี้ ก่อตั้งเมื่อปี 2562 โดยมีนายชยพล กาญจนะ เป็นประธานสโมสร โดยมีจุดเริ่มต้นมาจากการรวมตัวกันของฟุตบอลเดินสาย 7 คนในพื้นที่จังหวัดภูเก็ต นายชยพลจึงมีแนวคิดในการทำสโมสรฟุตบอลที่มีผู้เล่น 11 คน เพื่อที่จะให้เป็นที่รู้จักของคนทั่วไป
ป่าตอง ซิตี้ ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2562 โดยมีวลิต จิตบุญชื่น เป็นหัวหน้าผู้ฝึกสอน ป่าตอง ซิตี้ ได้ตำแหน่งชนะเลิศโซนภาคใต้ตอนบน หลังจากที่สามารถเอาชนะพังงา ยูไนเต็ดได้ 2–0 และเข้าชิงชนะเลิศโซนภาคใต้กับสงขลา แต่สงขลาเป็นฝ่ายชนะด้วยการดวลลูกโทษ 0–2 ทำให้ป่าตอง ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4 ฤดูกาล 2563 
ในภายหลังสมาคมกีฬาฟุตบอลแห่งประเทศไทยฯ ได้มีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563–64 โซนภาคใต้
ต่อมาในวันที่ 18 กรกฎาคม 2564 นายชยพล ออกแถลงการณ์ผ่านทางเฟซบุ๊กส่วนตัว ขอประกาศยุติการทำทีม หลังจากที่ไม่สามารถนำพาทีมต่อไปได้ และในวันที่ 12 สิงหาคม 2564 สโมสรฟุตบอลภูเก็ต อันดามัน สโมสรจากไทยแลนด์ อเมเจอร์ลีก ภายใต้การนำของนายธรรมวรรธ วงศ์เจริญยศ นายกสมาคมกีฬาแห่งจังหวัดภูเก็ต ได้ทำการตกลงซื้อหุ้นจากสโมสรฟุตบอลป่าตอง ซิตี้ อย่างเป็นทางการ
ในฤดูกาล 2565–66 สโมสรฟุตบอลป่าตอง ซิตี้ ได้เปลี่ยนชื่อเป็นสโมสรฟุตบอลภูเก็ต อันดามัน
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
เวิลด์เกมส์ 1993

เวิลด์เกมส์ 1993  หรือ เดอะเฮก 1993  เป็นการแข่งขันกีฬาเวิลด์เกมส์ ครั้งที่ 4 จัดขึ้นที่เมืองเดอะเฮก ประเทศเนเธอร์แลนด์ ระหว่างวันที่ 22 กรกฎาคม - 2 สิงหาคม พ.ศ. 2532 
ตารางสรุปเหรียญรางวัล.
การนับเหรียญมีดังนี้ ประเทศเยอรมนีได้รับรางวัลเหรียญทองมากที่สุดในครั้งนี้
เวิลด์เกมส์ 1997

เวิลด์เกมส์ 1997  หรือ ลาห์ตี 1997  เป็นการแข่งขันกีฬาเวิลด์เกมส์ ครั้งที่ 5 จัดขึ้นที่เมืองลาห์ตี ประเทศฟินแลนด์ ระหว่างวันที่ 7-17 สิงหาคม พ.ศ. 2540 
ตารางสรุปเหรียญรางวัล.
การนับเหรียญมีดังนี้ สหรัฐได้รับรางวัลเหรียญทองมากที่สุดในครั้งนี้
วอลเลย์บอลหญิงชิงแชมป์นอร์เซกา 2021

วอลเลย์บอลหญิงชิงแชมป์นอร์เซกา 2021  เป็นการแข่งขันครั้งที่ 27 ของวอลเลย์บอลชายชิงแชมป์นอร์เซกา จัดขึ้นโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน ซึ่งมีกำหนดจัดขึ้นที่กวาดาลาฮารา ประเทศเม็กซิโก ระหว่างวันที่ 27–31 สิงหาคม ค.ศ. 2021 โดยทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2022
ทีมที่เข้าร่วมแข่งขัน.
การคัดเลือกทีมที่เข้าร่วมการแข่งขันจะพิจารณาตามเกณฑ์ต่อไปนี้
การแบ่งกลุ่ม.
การจับสลากแบ่งกลุ่มอาศัยอันดับจากการจัดอันดับทีมชาติของนอร์เซกา ณ เดือนมกราคม ค.ศ. 2021 โดยตัวเลขในวงเล็บเป็นลำดับจากการจัดอันดับนอร์เซกา
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน</br>
แมตช์ที่แข่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน</br>
แมตช์ที่แข่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ตำราแมว

ตำราแมว เป็นสมุดข่อยที่เชื่อว่าแต่งขึ้นในสมัยอยุธยา แต่ตัวอย่างที่ยังหลงเหลือส่วนใหญ่มาจากประเทศไทยในคริสต์ศตวรรษที่ 19 เอกสารนี้มีภาพและรายละเอียดของแมวหลายพันธุ์ และน่าจะใช้เป็นมาตรฐานพันธุ์ (breed standard) ในอดีต
เอกสารต้นฉบับแสดงภาพของแมวบางพันธุ์ที่ถือว่าเป็นมงคล กับรายละเอียดที่เป็นกลอนไทยที่เขียนด้วยอักษรไทย (ซึ่งใช้เขียนเนื้อหาสำหรับฆราวาส เนื่องจากเอกสารทางศาสนาในเวลานั้นเขียนด้วยอักษรขอมไทย) โดยทั่วไปมีรายชื่อแมวมงคล 17 พันธุ์ และในบางครั้งก็กล่าวถึงแมวที่ไม่เป็นมงคล 6 พันธุ์เช่นกัน
เวิลด์เกมส์ 2005

เวิลด์เกมส์ 2005  หรือ ดืสบวร์ค 2005  เป็นการแข่งขันกีฬาเวิลด์เกมส์ ครั้งที่ 7 จัดขึ้นที่เมืองดืสบวร์ค ประเทศเยอรมนี ระหว่างวันที่ 14-24 กรกฎาคม พ.ศ. 2548 ยังมีอีก 3 เมือง ได้แก่ Bottrop, มืลไฮม์ และ โอเบอร์เฮาเซิน ได้จัดการแข่งขันบางส่วนด้วย มีนักกีฬาเข้าร่วมการแข่งขันกีฬาอย่างเป็นทางการ 31 ชนิดกีฬาและ 6 กีฬารับเชิญ
ตารางสรุปเหรียญรางวัล.
การนับเหรียญมีดังนี้ รัสเซียได้รับรางวัลเหรียญทองมากที่สุดในครั้งนี้
เวิลด์เกมส์ 2009

เวิลด์เกมส์ 2009  หรือ เกาสฺยง 2009  เป็นการแข่งขันกีฬาเวิลด์เกมส์ ครั้งที่ 8 จัดขึ้นที่เมืองเกาสฺยง ประเทศไต้หวัน ระหว่างวันที่ 16-26 กรกฎาคม พ.ศ. 2552 ประกอบด้วยการแข่งขันชนิดกีฬาที่ไม่ได้แข่งขันในกีฬาโอลิมปิก
นักกีฬา เจ้าหน้าที่ ผู้ฝึกสอน ผู้ตัดสิน และอื่นๆ เกือบ 6,000 คนจาก 101 ประเทศเข้าร่วมในการแข่งขันเกาสฺยงเวิลด์เกมส์ 2009 ซึ่งสร้างสถิติสูงสุดสำหรับการแข่งขันกีฬาหลายประเภท Ron Froehlich ประธานสมาพันธ์เวิลด์เกมส์นานาชาติ (IWGA) ยกย่องว่าการแข่งขันวันที่ 16–26 กรกฎาคมว่าเป็น "การแข่งขันที่ดีที่สุดเท่าที่เคยมีมา""
ตารางสรุปเหรียญรางวัล.
การนับเหรียญมีดังนี้ รัสเซียได้รับรางวัลเหรียญทองมากที่สุดในครั้งนี้
เวิลด์เกมส์ 2013

เวิลด์เกมส์ 2013  หรือ กาลิ 2013  เป็นการแข่งขันกีฬาเวิลด์เกมส์ ครั้งที่ 9 จัดขึ้นที่เมืองกาลิ ประเทศโคลอมเบีย ระหว่างวันที่ 25 กรกฎาคม - 4 สิงหาคม พ.ศ. 2556
ตารางสรุปเหรียญรางวัล.
การนับเหรียญมีดังนี้
ตำบลบ้านนา (อำเภอสามเงา)

บ้านนา เป็นตำบลหนึ่งในอำเภอสามเงา จังหวัดตาก ตั้งอยู่ทางทิศเหนือของตัวอำเภอ การคมนาคมไปที่ว่าการอำเภอใช้เรือเป็นพาหนะในการเดินทางเพียงทางเดียว พื้นที่ส่วนใหญ่เป็นภูเขาและแม่น้ำ (อ่างเก็บน้ำเขื่อนภูมิพล) และยังเป็นตำบลที่มีพื้นที่ขนาดใหญ่ที่สุดในประเทศไทยถึง 2,103.94 ตารางกิโลเมตร (1,314,962.5 ไร่)
ตำบลบ้านนาทั้งตำบลอยู่ในเขตองค์การบริหารส่วนตำบลบ้านนาซึ่งเดิมมีฐานะเป็นสภาตำบลบ้านนาในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลบ้านนาในวันที่ 25 ธันวาคม พ.ศ. 2539
ที่ตั้งและอาณาเขต.
ตำบลบ้านนามีอาณาเขตติดต่อกับเขตการปกครองข้างเคียงดังต่อไปนี้
การปกครอง.
ตำบลบ้านนาประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 1,886 คน แบ่งเป็นชาย 961 คน หญิง 925 คน (ปี 2564) จัดว่าเป็นตำบลที่มีอัตราความหนาแน่นของประชากรเบาบางที่สุดในประเทศไทย (0.89 คน/ตารางกิโลเมตร หรือ 2.30 คน/ตารางไมล์)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
พรรคเส้นทางใหม่

พรรคเส้นทางใหม่  พรรคการเมืองไทยที่จดทะเบียนก่อตั้งเป็นลำดับที่ 2/2563 เมื่อวันที่ 7 เมษายน ปี พ.ศ. 2563 ในชื่อ พรรคไทยชอบธรรม มีนายเมธี กาญวัฒนะกิจ และ นายศุภคุณ สุรทวีคุณ เป็นหัวหน้าพรรคและเลขาธิการพรรค โดยมีที่ทำการพรรคแห่งแรกอยู่ที่ 3-1/3-2 ถนนนครศรี-สุราษฎร์ หมู่ 13 ตำบลทุ่งปรัง อำเภอสิชล จังหวัดนครศรีธรรมราช
ต่อมาในการประชุมใหญ่สามัญประจำปีพรรคไทยชอบธรรม ครั้งที่ 1/2564 วันเสาร์ที่ 20 มีนาคม ปี พ.ศ. 2564 ที่ประชุมมีมติให้แก้ไขข้อบังคับพรรคโดยเปลี่ยนแปลงชื่อพรรคเป็น พรรคเส้นทางใหม่ เปลี่ยนแปลงตราสัญลักษณ์พรรค และเปลี่ยนแปลงที่ทำการพรรคเป็น 71/31 หมู่ 3 ตำบลบ้านใหม่ อำเภอปากเกร็ด จังหวัดนนทบุรี แต่คณะกรรมการบริหารพรรคยังคงเป็นชุดเดิม
โดยพรรคเส้นทางใหม่ได้ปรากฏเป็นข่าวว่า นาย จาตุรนต์ ฉายแสง อดีตรักษาการหัวหน้า พรรคไทยรักไทย อดีตประธานยุทธศาสตร์ พรรคไทยรักษาชาติ นาย เศกสิทธิ์ ไวนิยมพงศ์ อดีต ส.ส. ร้อยเอ็ด พรรคเพื่อไทย นาย ณัฐวุฒิ ใสยเกื้อ และคณะได้เตรียมเข้ามาบริหารพรรคเส้นทางใหม่ แต่ในวันอังคารที่ 14 ธันวาคม พ.ศ. 2564 นายจาตุรนต์พร้อมคณะได้เดินทางกลับเข้ามาสมัครเป็นสมาชิกพรรคเพื่อไทย
ต่อมาในวันที่ 1 กุมภาพันธ์ พ.ศ. 2566 นายศุภคุณซึ่งดำรงตำแหน่งเลขาธิการพรรคได้ตัดสินใจยื่นหนังสือลาออกจากการเป็นสมาชิกพรรคทำให้ต้องพ้นจากการเป็นเลขาธิการพรรคทำให้เหลือคณะกรรมการบริหารพรรคอยู่ทั้งสิ้น 4 คน
ในการประชุมใหญ่สามัญพรรคเส้นทางใหม่ ครั้งที่ 1/2566 เมื่อวันที่ 19 เมษายน 2566 ที่ประชุม มีมติเอกฉันท์ให้เลิกพรรคเส้นทางใหม่ ทั้งนี้ มีผลตั้งแต่วันที่ 27 กรกฎาคม พ.ศ. 2566 เป็นต้นไป
เงาบร็อคเคิน

เงาบร็อคเคิน  เป็นเงาขนาดใหญ่ของผู้สังเกตที่ฉายบนเมฆด้านตรงข้ามกับดวงอาทิตย์ ส่วนหัวของเงามักล้อมรอบด้วยวงแหวนสีรุ้งคล้ายทรงกลด ซึ่งเกิดจากแสงอาทิตย์ถูกหักเหโดยละอองน้ำในอากาศและกระเจิงกลับ
เงาบร็อคเคินสามารถเกิดได้กับภูเขาที่ปกคลุมด้วยหมอก หรือกับเมฆปื้น สามารถสังเกตเห็นได้จากบนเครื่องบิน ชื่อปรากฏการณ์มาจากยอดเขาบร็อคเคินบนภูเขาฮาทซ์ทางตอนเหนือของเยอรมนี ซึ่งมักเกิดปรากฏการณ์นี้จนมีตำนานท้องถิ่น โยฮัน ซิลเบอร์ชลาค นักธรรมชาติวิทยาชาวเยอรมันสังเกตและบรรยายถึงปรากฏการณ์นี้เป็นครั้งแรกใน ค.ศ. 1780
การเกิด.
เงาที่ปรากฏเกิดจากแสงอาทิตย์ที่ส่องมาจากด้านหลังผู้สังเกตที่มองลงมาจากที่สูงไปที่หมอกหรือหมอกน้ำค้าง แสงจะฉายภาพเงาที่มักมีรูปร่างสามเหลี่ยมผ่านหมอก เงาขนาดใหญ่เป็นภาพลวงตาที่ผู้สังเกตรับรู้ผิดพลาดว่าเงานั้นอยู่ในระยะเดียวกับวัตถุที่อยู่ไกลออกไป หรือไม่มีจุดอ้างอิงถึงขนาด นอกจากนี้เงายังทอดบนละอองน้ำในระยะต่างกัน จึงทำให้เกิดความสับสนทางการรับรู้ความใกล้ไกล เงาดังกล่าวสามารถเคลื่อนไหวได้ซึ่งเกิดจากการเคลื่อนที่ของเมฆ หรือความหนาแน่นของเมฆ
กูดาแห่งสวีเดน

เจ้าหญิงกูดา อานุนด์สด็อทเทอร์แห่งสวีเดน เป็นที่รู้จักในพระนาม ไกดา หรือ กูดา หรือ กุนน์ฮิลด์ (สิ้นพระชนม์ ราว ค.ศ. 1048/49) ทรงเป็นเจ้าหญิงสวีเดนในยุคไวกิงและยุคกลาง และเป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าสเวนที่ 2 แห่งเดนมาร์ก
พระราชประวัติ.
มีเรื่องราวเพียงเล็กน้อยเกี่ยวกับเจ้าหญิงกูดาแห่งสวีเดน แหล่งข้อมูลส่วนใหญ่มาจากฝ่ายสงฆ์เยอรมัน คือ อดัมแห่งเบรเมิน (ราว ค.ศ. 1075) และเรื่องราวบันทึกมามากจากนักประวัติศาสตร์ แซ็กโซ แกรมมาติคัสและพงศาวดารไอซ์แลนด์ ระบุว่าพระนางเป็นพระราชธิดาของกษัตริย์สวีเดน ซึ่งหมายถึง พระเจ้าอานุนด์ ยาค็อบแห่งสวีเดน (ค.ศ. 1022-ราว ค.ศ. 1050) พระราชชนนีของพระนางคือ พระราชินีกุนน์ฮิลด์ สเวนสด็อททีร์ แต่หลักฐานของอดัมที่ใกล้เคียงในยุคสมัยนั้นไม่ได้กล่าวว่ากษัตริย์อานุนด์และพระราชินีกุนน์ฮิลด์มีพระโอรสธิดา จึงเป็นไปได้ว่าเจ้าหญิงกูดาเป็นพระราชธิดาในกษัตริย์ที่ประสูติแต่สตรีนางอื่น
พระนางอภิเษกสมรสกับพระเจ้าสเวนที่ 2 แห่งเดนมาร์ก ราวค.ศ. 1047 หรือ 1048 วันเวลาไม่มีบันทึกไว้แน่ชัด และเป็นไปได้ว่าอาจจะอภิเษกสมรสในช่วงที่กษัตริย์สเวนลี้ภัยการเมืองมาประทับที่ราชสำนักสวีเดน หลังจากอภิเษกสมรสไม่นาน พระราชินีกูดาแห่งเดนมาร์กก็สิ้นพระชนม์ ตามพงศาวดารของอดัมแห่งเบรเมิน ระบุว่า มันเป็นเรื่องของการเล่นกลโกง เนื่องจากพระราชินีทรงถูกวางยาพิษสิ้นพระชนม์โดยพระสนมของกษัตริย์ที่ชื่อว่า ทอรา ไม่เป็นที่ทราบว่า พระโอรสธิดาจำนวนมากของกษัตริย์สเวน มีหนึ่งในนั้นประสูติแต่พระราชินีกูดาหรือไม่ กษัตริย์อานุนด์ พระราชบิดาของพระนางสวรรคตในราว ค.ศ. 1050 และพระนางกุนน์ฮิลด์ยังทรงพระชนม์ชีพต่อมา ในขณะเดียวกันกษัตริย์สเวนที่ 2 ได้อภิเษกสมรสใหม่กับสตรีชื่อ กุนน์ฮิลด์ ซึ่งอาจจะเป็นคนเดียวกันกับพระชนนี หรือ พระชนนีเลี้ยงในพระนางกูดา นักประวัติศาสตร์สมัยใหม่หลายคนมักยืนยันว่า มีกุนน์ฮิลด์สองพระองค์ คนหนึ่งเป็นพระราชินีสวีเดน และอีกคนหนึ่งเป็นพระราชินีเดนมาร์ก พงศาวดารเบรเมินในเวลาต่อมาอ้างว่ามีจดหมายที่เขียนโดยอาร์คบิชอปอาดัลแบร์ทแห่งฮัมบูร์ก อ้างว่า กุนน์ฮิลด์เป็น "พระมารดา" (พระสัสสุ; แม่ยาย) ของกษัตริย์สเวน อย่างไรก็ตาม กษัตริย์สเวนและพระราชินีกุนน์ฮิลด์ทรงถูกบังคับให้หย่าขาดจากกันโดยอาร์คบิชอปแห่งฮัมบูร์กได้ชี้ว่าการแต่งงานครั้งนี้มีสายสัมพันธ์ครอบครัวที่ใกล้ชิดเกินไป
พระราชินีกูดามักจะถูกสับสนกับพระนางกุนน์ฮิลด์ พระชนนี หรือ พระชนนีเลี้ยงของพระนางเสมอ เนื่องจากพระนามนั้นมีความคล้ายคลึงกัน และด้วยทั้งสองพระองค์อภิเษกสมรสกับกษัตริย์สเวนด้วย ทั้งสองจึงมักฃถูกจำพระนามว่า "กุนน์ฮิลด์", "กูดา" หรือ "ไกดา"
ชาร์ล เลนน็อกซ์ ริชาร์ดสัน

ชาลส์ เลนน็อกซ์ ริชาร์ดสัน (16 เมษายน ค.ศ. 1834 – 14 กันยายน ค.ศ. 1862) เป็นพ่อค้าชาวอังกฤษที่อาศัยอยู่ที่เซี่ยงไฮ้ ซึ่งถูกสังหารในญี่ปุ่นในกรณีนามามูงิ ชื่อกลางของเขาสะกดคำว่า ลีน็อกซ์ (Lenox) ในสำมะโนครัวและเอกสารครอบครัว
พ่อค้า.
ริชาร์ดสันเกิดในลอนดอนในปี ค.ศ. 1834 เขาได้ย้ายไปอาศัยอยู่ที่เซี่ยงไฮ้ในปี ค.ศ. 1853 เพื่อแสวงหาโชคลาภในการค้าขายกับจีน ในปี ค.ศ. 1862 ริชาร์ดสันได้ประกาศที่จะเกษียณอายุ และกำลังเดินทางกลับประเทศอังกฤษ เมื่อเขาได้แวะจอดพักที่ท่าเรือตามสนธิสัญญาโยโกฮามะในเดือนกันยายน ค.ศ. 1862
เหตุการณ์นามามูงิ.
ภายหลังจากริชาร์ดสันได้พบปะกับวุดทอร์ป ชาลส์ คลาร์ก เพื่อนเก่าจากเซี่ยงไฮ้ พวกเขาได้ร่วมกับวิลเลียม มาร์แชล พ่อค้าอีกคนหนึ่ง และมาร์กาเร็ต วัตสัน บอร์ราไดล์ น้องสะใภ้ของมาร์แชล พวกเขาได้ขี่ม้าเที่ยวชมเมืองใกล้เคียงระหว่างทางไปยังวัดคาวาซากิไดชิ ในขณะเดินทางบนถนนโทไกโดผ่านหมู่บ้านนามามูงิ (ปัจจุบันเป็นส่วนหนึ่งของแขวงสึรุมิ นครโยโกฮามะ) กลุ่มคณะได้พบกับขบวนเกี้ยวของผู้สำเร็จราชการแทนจักรพรรดิ ไดเมียวแห่งแคว้นซัตสึมะ ชิมาซุ ฮิซามิตสึ (หรืออีกชื่อหนึ่งคือชิมาซุ ซาบูโร) ซึ่งกำลังเคลื่อนที่สวนทางเข้ามา เมื่อริชาร์ดสันเข้าใกล้เกี้ยวของชิมาซุมากเกินไป เหล่าบริวารที่คอยอารักขาไดเมียวต่างพากันเข้าโจมตีกลุ่มคณะของริชาร์ดสันทันที มาร์แชลและคลาร์กได้รับบาดเจ็บสาหัสจากเหตุการณ์ดังกล่าว ด้วยอาการบาดเจ็บสาหัส ริชาร์ดสันได้ตกลงจากหลังม้าของเขาในระยะทางสั้น ๆ จากจุดที่ถูกโจมตี และถูกสังหารด้วยคำสั่งให้ตายทันที (a coup de grâce) โดยชิมาซุ
รัฐบาลอังกฤษได้เรียกร้องให้มีการชดใช้ค่าเสียหายหลังเหตุการณ์นามามูงิ แต่เมื่อชิมาซุได้ปฏิเสธที่จ่ายค่าชดใช้ กองเรือของราชนาวีได้ระดมยิงปืนใหญ่ใส่เมืองคาโงชิมะในช่วงสงครามอังกฤษ-ซัตสึมะในช่วงสั้น ๆ ในปีถัดมา
ฝังศพ.
ภายหลังจากการชันสูตรพลิกศพโดยวิลเลียม วิลลิส ซึ่งได้เข้าร่วมภารกิจของอังกฤษในญี่ปุ่น ปี ค.ศ. 1861 ร่างของริชาร์ดสันถูกฝังอยู่ในที่ดินส่วนตัวใกล้กับสุสานต่างชาติโยโกฮามะ ซึ่งอยู่ใกล้กับหลุมศพของมาร์แชลและคลาร์ก
อ่าง เถิดเทิง

สุธน เวชกามา เป็นที่รู้จักกันในชื่อ อ่าง เถิดเทิง (เกิดวันที่ 15 สิงหาคม พ.ศ. 2515) เป็นนักแสดงตลกชายชื่อดังชาวไทย ที่มีเอกลักษณ์ประจำตัวคือ ขาลีบเป็นโปลีโอ พูดติดอ่าง และมีวลีเด็ดเด็ดอย่าง เดี๋ยวปั๊ดเหนี่ยว, ตื่นๆ มีเรื่องแล้ว, แหล่มเลย
ประวัติ.
วัยเด็ก.
สุธน มีชื่อเล่นว่าอี้ มารดาทำอาชีพแบกปุ๋ยแบกข้าวสารตามโรงสีแต่ไม่ทราบชื่อบิดาเป็นลูกคนสุดท้องในจำนวนลูกทั้งหมดเจ็ดคนเพราะการที่มารดาไม่ได้ฉีดวัคซีนป้องกันโรคโปลิโอทำให้อ่างเดินขาลีบ พอไปอยู่ที่กรุงเทพอ่างเป็นเด็กวัดตั้งแต่เด็กเพราะอยากหาเงินเองและเพื่อไปหาข้าวให้มารดากิน โดยอ่างเรียนจบชั้นประถมปีที่สามที่โรงเรียนวัดดาวคะนอง โดยเรียนนานหลายปีเพราะเป็นคนไม่รับรู้เรื่องการเรียนเลย อ่านหนังสือไม่ออกแต่มีความสามารถในการจดจำมุขได้และชื่นชอบการร้องเพลง
เข้าสู่วงการ.
อ่างได้ทำงานเป็นช่างทาสีก่อนไปเห็นตลกคณะอิสระ เดือนเพ็ญที่มีจตุรงค์และตู้ เชิญยิ้ม(หรือเท่ง เถิดเทิง) ที่ไปเล่นในงานวัดจึงรับเขาเข้าคณะโดยการเป็นเด็กยกของภายหลังคณะอิสระ เดือนเพ็ญยุบอ่างเลยไปเล่นตลกคณะเล็กๆ ตามสายใต้เก่าที่สามแยกไฟฉายก่อนจะไปสมัครอยู่กับหม่ำ จ๊กมกและได้ย้ายไปคณะหนู คลองเตยทำให้อ่างมีงานละครและภาพยนตร์เข้ามามากมาย ภายหลังย้ายกลับไปอยู่กับหม่ำหลังจากที่หนูคลองเตยยุบคณะ ก่อนย้ายไปคณะโน๊ต เชิญยิ้มทำให้อ่างได้เล่นหนังมากขึ้นทั้งหนังเรื่อง ผีหัวขาด / หลวงพี่เท่ง / อีส้ม สมหวัง / ฟ้าใสใจชื่นบาน และกองพันครึกครื้น ท.ทหารคึกคัก
ตกอับ.
หลังจากความนิยมของอ่าง เถิดเทิงแพร่หลายในทั่วประเทศ แต่เกิดเรื่องอื้อฉาวคือ อ่างหนีออกจากบ้านเพราะจับได้ว่าภรรยาคนแรกไปมีคนอื่นโดยไม่มีอะไรติดตัวจนชีวิตตกอับ ทำให้ข่าวคราวและงานวงการบันเทิงของ อ่าง เถิดเทิง ก็เงียบหายไป ในเวลาต่อมา คณะอ่าง เถิดเทิง นั้นอ่างเป็นหัวหน้าคณะ และนำอดีตทีมตลกบางคน เช่น เพียว พันล้าน / เจมส์ เชิญยิ้ม / ไข่ เถิดเทิง / โน๊ต เถิดเทิง และ ตู่ ตาหวาน
ปัจจุบัน.
ภายหลัง อ่าง ได้ออกมาทำงานวงการตลกอีกครั้งและขายยำปลาดุกฟู ปัจจุบันอ่างมีกิจการขายน้ำส้ม โดยในปี 2564 เจ้าตัวจะขอเปิดรับบริจาคเพราะปัญหาชีวิตที่ตกอับแต่ก็ต้องปิดรับบริจาคไปเพราะเกิดกระแสดราม่าตีกลับว่า สมัยโด่งดังไม่ยอมเก็บเงิน เที่ยวผู้หญิงจากคำให้การของภรรยาเก่าของเขาเอง
ลาชาเดียน

ลาชาเดียน  เป็นเพลงชาติของประเทศชาด เนื้อร้องประพันธ์โดยหลุยส์ ฌีดรอล (Louis Gidrol) และกลุ่มนักเรียนของเขา และทำนองประพันธ์โดยปอล วีลาร์ (Paul Villard) มีการนำไปใช้เป็นเพลงชาติของประเทศชาดอย่างเป็นทางการ ตั้งแต่ได้รับเอกราชจากฝรั่งเศสในเดือนมกราคม พ.ศ. 2503
วัตรนารีวงศ์

วัตรนารีวงศ์ คือ สถานพุทธบริษัทของสามเณรี ซึ่งเป็นนิวาสสถานของนรินทร์กลึง ปัจจุบันเป็นบ้านนรินทร์กลึง ตั้งอยู่เชิงสะพานพระราม 5 ในตำบลบางไผ่ อำเภอเมืองนนทบุรี จังหวัดนนทบุรี วัตรนารีวงศ์ แปลว่าตระกูลของผู้หญิง ใช้คำว่าวัตรที่หมายถึงวัตรปฏิบัติแทนคำว่าวัด กล่าวกันว่าเป็น "วัตรภิกษุณีแห่งแรกในพุทธศาสนา"
ประวัติ.
นรินทร์กลึงมีแนวคิดรื้อฟื้นการบวชภิกษุณีมาตั้งแต่ก่อตั้งพุทธบริษัทสมาคม เมื่อ พ.ศ. 2455 โดยได้เขียนลงวารสาร "สาระธรรม" เดือนพฤษภาคม พ.ศ. 2456 "ยั่วหญิงสัมมาทิฐิให้ริคิด ประกอบกิจกู้ชาติศาสนา ตามเยี่ยงอย่างโคตมีมีแบบมา เพื่อพาลาจะได้ว่าน้อยลงเอย" ขณะที่ลูกสาวคนแรกอายุได้ 3 ปี จนเมื่อลูกสาว ชื่อ สาระ วัย 18 ปี กับ จงดี วัย 13 ได้ออกบวชเป็นสามเณรี โดยได้ตั้งวัตร์นารีวงศ์เมื่อ พ.ศ. 2471 นรินทร์กลึงได้นำเงินจากกำไรที่ทำธุรกิจยาดอง "ยานกเขาทั้งคู่" มาสร้างตึกสูง 7 ชั้น คล้ายวัด เริ่มแรกสร้างเป็นสถานที่สำหรับศึกษาธรรมะ ต่อมากลายเป็นที่ตั้งของสถานพุทธบริษัทในนาม "วัตรนารีวงศ์" 
ข่าวในหนังสือพิมพ์ "บางกอกการเมือง" ระบุว่า
<templatestyles src="แม่แบบ:คำพูด/style.css" />
เพียง 2 วันหลังจากนั้น สมเด็จพระมหาสมณเจ้า กรมพระชินวรวิสุทธิเทวารยวงศ์ ออกพระบัญชา ลงวันที่ 18 มิถุนายน พ.ศ. 2471 ว่าห้ามมิให้พระสงฆ์ไทยทำการบวชให้ภิกษุณี สิกขมานา และสามเณรี
ต่อมามีสตรีอีก 6 คนออกบวชเพิ่ม นับรวมแล้วขณะนั้นมีสามเณรี 8 รูป แต่ไม่ปรากฏชื่อของอุปัชฌาย์ เนื่องมาจากการป้องกันมิให้รัฐเข้าจัดการกับภิกษุรูปนั้น
ต่อมาเจ้าหน้าที่ได้จับกุมสามเณรีที่วัตรนารีวงศ์ มาดำเนินคดีสามเณรี 4 รูป และศาลจังหวัดนนทบุรีได้พิพากษาจำคุก แต่สามเณรีไม่ยอม ผู้คุมจึงดึงจับกดพื้นและดึงจีวรออกในที่สาธารณะ แต่จำคุกเพียงรูปเดียวเป็นเวลา 7 วัน ในข้อหาไม่ยอมปฏิบัติตามคำสั่ง ต่อมา พ.ศ. 2478 รัฐสภาได้มีมติให้จับกุมภิกษุณีและสามเณรี โดยให้เจ้าหน้าที่ถอดจีวรสามเณรีออก นายนรินทร์เห็นว่าเป็นการกระทำเกินกว่าเหตุ จึงถวายฎีกาแก่พระบาทสมเด็จพระปกเกล้าเจ้าอยู่หัว แต่พระองค์มีพระบรมราชวินิจฉัยฎีกามีความสรุปว่า เห็นควรให้นายนรินทร์เลิกล้มความคิดเรื่องที่จะฟื้นฟูภิกษุณีเสีย
สิ่งก่อสร้าง.
ในอดีตวัตรนารีวงศ์ประกอบไปด้วยที่พักสงฆ์รูปทรงตึกสูง 7 ชั้น มีชั้นใต้ดิน 1 ชั้น บนดิน 4 ชั้น ดาดฟ้า 1 ชั้น หอคอย 1 ชั้น ยังมีป้อมซึ่งเป็นบันไดเวียนขึ้นไปบนยอดเสาประดิษฐานพระพุทธรูปยืน ค่าก่อสร้างในขณะนั้นอยู่หลักแสน อาคารสูง 7 ชั้นทุบทิ้งช่วงสงครามโลกครั้งที่สอง เป็นช่วงเดียวกับที่นรินทร์ติดคุกอยู่ที่จังหวัดนครศรีธรรมราช 
ปัจจุบันสิ่งก่อสร้างที่ยังคงหลงเหลืออยู่ คือ ภูเขาจำลอง ซากโบสถ์ และศาลาท่าน้ำ โดยภูเขาจำลองมีความสูงประมาณ 2 เมตร มีต้นไม้ปกคลุมไปทั่ว ภูเขาถูกตกแต่งด้วยไหและโอ่ง บนภูเขามีโบสถ์ขนาดจิ๋วสร้างประดิษฐานไว้ แต่ปัจจุบันโบสถ์จิ๋วได้พังทลายลงมา ซากผนังโบสถ์ เป็นศิลปะปูนปั้นรูปพระพุทธเจ้าปางป่าเลไลยก์ มีรูปช้างกับลิงนั่งหมอบอยู่เคียงข้าง ลายปูนปั้นมีลักษณะสมบูรณ์ ส่วนศาลาท่าน้ำคงอยู่สมบูรณ์ที่สุด เป็นศาลาท่าน้ำสีน้ำตาลทราย ไม่มีการตกแต่งทาสี
บาตูอูบัน

บาตูอูบัน  เป็นย่านในชายฝั่งตะวันออกของเกาะปีนัง ประเทศมาเลเซีย อยู่ห่างจากใจกลางจอร์จทาวน์ไปทางใต้ประมาณ และอยู่ติดกับชานเมืองเกอลูกอร์ ซึ่งก่อตั้งโดยกลุ่มชาติพันธ์ุมีนังกาเบาในช่วงต้นคริสต์ศตวรรษที่ 18 บาตูอูบันถือเป็นที่อยู่อาศัยชาวมลายูที่เก่าแก่ที่สุดในเกาะปีนัง
ตั้งแต่ปลายคริสต์ศตวรรษที่ 20 เป็นต้นมา บาตูอูบันถูกแปลงเป็นเมือง กับที่อยู่อาศัยสูงระฟ้าเป็นจุด ๆ ในย่านนี้
กอสเตเซเซลวา

กอสเตเซเซลวา  เป็นเพลงชาติของประเทศเซเชลส์ 
ภูมิหลัง.
เพลงชาตินี้เกิดขึ้นจากการประกวด หลังมีการประกาศใช้รัฐธรรมนูญแห่งสาธารณรัฐเซเชลส์ ฉบับลงวันที่ 21 มิถุนายน พ.ศ. 2536 รัฐธรรมนูญฉบับนี้ระบุว่าจะต้องมีธงชาติ เพลงชาติ สัญลักษณ์ประจำชาติ และคำขวัญประจำชาติ โดยที่รัฐธรรมนูญฉบับนี้ไม่ได้ระบุถึงเพลงชาติใด ๆ เนื่องจากมีการกำหนดเพลงชาติไว้ในรัฐบัญญัติฉบับหนึ่งแล้ว
การแต่งเพลงชาติ.
เพลงชาตินี้ประพันธ์โดยดาวีด อ็องเดร (David André) และฌอร์ฌ ปาแย็ต (Georges Payet) เพื่อส่งเข้าประกวดการประพันธ์เพลงชาติใหม่ของประเทศเซเชลส์ ปาแย็ตกล่าวว่าพวกเขาใช้เวลาเพียงวันเดียวในการเขียนเพลงนี้
ในระหว่างการแต่งเพลง เขาได้รับการติดต่อพร้อมกับบุคคลที่สาม อ็องตวน อาเซมียา (Antoine Azemia) โดยคณะกรรมการจัดการแข่งขันซึ่งแนะนำให้พวกเขาทำงานร่วมกันและคิดเพลงใหม่ เนื่องจากในเพลงที่แต่ละฝ่ายส่งไปครั้งแรกมีสิ่งที่คณะกรรมการต้องการ หลังจากที่อาเซมียาตัดสินใจถอนตัวออกไป ทั้งคู่ก็ไปพักที่บ้านหลังเก่าที่ลาแปลนแซ็งต็องเดร (La Plaine St André) ซึ่งทั้งคู่ทำงานประสานงานกันโดยปะติดปะต่อเนื้อหาต่าง ๆ ก่อนจะได้ผลลัพธ์สุดท้ายออกมา
เพลงชาติได้รับการเรียบเรียงโดยอานาโตลี ซาวาตีนอฟ (Anatoli Savatinov) ผู้เชี่ยวชาญวงดุริยางค์ชาวรัสเซียและวาทยากรของวง
กอสเตเซเซลวาได้รับการบันทึกเสียงเป็นครั้งแรกโดยวง French Republican Guard ในปารีส ประเทศฝรั่งเศส ซึ่งอ็องเดรได้มีโอกาสเข้าร่วมและเป็นสักขีพยานในงานนี้
เพลงชาตินี้ได้รับการนำมาใช้เป็นเพลงชาติของเซเชลส์ในวันชาติ เมื่อวันที่ 18 มิถุนายน พ.ศ. 2539
ป็อปแคปเกมส์

บริษัทป็อปแคป  เป็นบริษัทพัฒนาวิดีโอเกมสัญชาติอเมริกันที่มีฐานในซีแอทเทิล และเป็นบริษัทย่อยของอิเล็กทรอนิก อาตส์ บริษัทนี้ก่อตั้งขึ้นใน ค.ศ. 2000 โดย John Vechey, Brian Fiete และ Jason Kapalka
เดิมก่อตั้งภายใต้ชื่อ "เซ็กซีแอกชันคูล" (Sexy Action Cool) ซึ่งเป็นชื่อของเกมการเล่นไพ่เปลื้องผ้าที่เป็นเกมแรกของบริษัทและเป็นแหล่งรายได้หลักในการพัฒนาเกมอื่น ๆ ต่อมา ป็อปแคปได้พัฒนาเกมสำหรับคอมพิวเตอร์ คอนโซล และโทรศัพท์ โดยเกมยอดนิยมของบริษัทคือเกม"บีจูอัลด์" และ"แพล็นส์ วีเอส. ซอมบีส์" ป็อปแคปถูกขายให้กับอิเล็กทรอนิก อาตส์ใน ค.ศ. 2011 โดยบริษัทได้เปลี่ยนแนวเกมไปยังเกมสำหรับโทรศัพท์และส่วนใหญ่เล่นได้ฟรี
ชาวบรูไนเชื้อสายมลายู

ชาวบรูไนเชื้อสายมลายู  เป็นกลุ่มชาติพันธุ์มลายูท้องถิ่นที่อาศัยอยู่ในประเทศบรูไน, ดินแดนสหพันธ์ลาบวน ชายฝั่งตะวันตกเฉียงใต้ของรัฐซาบะฮ์ และรัฐซาราวักตอนบน
ศัพทมูลวิทยา.
จากสถิติทางการ คำว่า""ชาวบรูไนเชื้อสายมลายู"เพิ่งถูกใช้อย่างเป็นทางการหลังการจัดหมวดหมู่ชาติพันธุ์สัมมะโนบรูไนประจำปี 1921 ซึ่งมีความแตกต่างจากสำมะโนปี 1906 กับ 1911 ที่พวกเขาบันทึกว่าเป็น "บารูนายส์"" (Barunays; ชาวบรูไน) โดยอาจจะบ่งบอกถึงการเปลี่ยนแปลงในการรับรู้ตนเองของชาวบรูไนเกี่ยวกับอัตลักษณ์มลายูของตน
บันทึกแรกสุดที่ชาวตะวันตกพูดถึงบรูไนมาจากเอกสารที่บันทึกใน ค.ศ. 1550 โดยชาวอิตาลีนามว่า Ludovico di Varthema ที่กล่าวว่า "ชาวบรูไนมีสีผิวขาวกว่าผู้คนที่เขาพบบนหมู่เกาะโมลุกกะ"
กังตีกูดาลีบือร์ดาดึ

กังตีกูดาลีบือร์ดาดึ  เป็นเพลงชาติของประเทศกาบูเวร์ดี เพลงนี้ได้ใช้เป็นเพลงชาติอย่างเป็นทางการใน ค.ศ. 1996 แทนเพลง "เอชตาแออานอซาปาตรียาไบอามาดา" ซึ่งเป็นเพลงชาติเดียวกันกับของประเทศกินี-บิสเซา และเป็นมรดกจากความเป็นเอกราชร่วมกันของทั้งสองประเทศ ทำนองประพันธ์โดยอาดัลแบร์ตู อีฌีนู ตาวารึช ซิลวา (Adalberto Higino Tavares Silva) และเนื้อร้องประพันธ์โดยอามิลการ์ สเปนเซอร์ ลอปึช (Amílcar Spencer Lopes)
ซาราห์ เรนส์เฟิร์ด

ซาราห์ เรนส์เฟิร์ด  เป็นนักข่าวและผู้สื่อข่าวต่างประเทศของบีบีซีนิวส์ประจำภาคพื้นประเทศรัสเซีย และมีประสบการณ์รายงานข่าวให้กับบีบีซีจากสเปน, ตุรกี, คิวบา, อัฟกานิสถาน และ อิรัก เธอทำงานให้กับบีบีซีตั้งแต่ปี 1999
ชีวิตช่วงต้นและการศึกษา.
เรนส์เฟิร์ดเข้าศึกษาระดับมัธยมศึกษาในบริทิชมิดแลนดส์ จบการศึกษาด้านภาษาศาสตร์ เชี่ยวชาญเฉพาะภาษาฝรั่งเศสกับภาษารัสเซีย จากวิทยาลัยฟิตซ์วิลเลียม มหาสิทยาลัยเคมบริดจ์ และระหว่างศึกษาเคยอาศัยที่เซนต์ปีเตอร์สเบิร์กอยู่หนึ่งปี
ถูกขับจากรัสเซีย.
เรนส์เฟิร์ดได้รับแจ้งจากรัฐบาลรัสเซียในช่วงกลางเดือนสิงหาคม 2021 ว่าเธอไม่สามารถต่อวีซาของเธอได้ ซึ่งหมายความว่าเธอจะถูกขับออกจากประเทศ ทั้งหมดเป็นการตอบโต้ต่อสหราชอาณาจักรจากการรายงานข่าวเกี่ยวกับรัสเซียของเธอ
ทิม เดวี ผู้อำนวยการใหญ่ของบีบีซีระบุว่า "การขับซาราห์ เรนส์เฟิร์ดออกจากประเทศ[รัสเซีย]เป็นการโจมตีเสรีภาพสื่อโดยตรง ซึ่งเราของประณามการกระทำนี้อย่างเปิดเผย ซาราห์เป็นนักข่าวที่พิเศษและไม่เกรงกลัวภัยใด ๆ เธอสามารถพูดภาษารัสเซียได้อย่างคล่องแคล่วและให้ข้อมูลรายงานที่มีรายงะเอียดจากรัสเซียและอดีตสหภาพโซเวียต [...] เราขอเรียกร้องมห้ทาวการรัสเซียพิจารณาการตัดสินใจนี้ใหม่ และไม่ว่าอะไรจะเกิดขึ้น เราจะยังคงรายงานข่าวจากรัสเซียโดยอิสระและไม่เอนเอียง"
Zeylanechinorhynchus

Zeylanechinorhynchus เป็นสกุลของwormที่อยู่ในวงศ์ Neoechinorhynchidae มีเพียงสปีชีส์เดียวคือ Zeylanechinorhynchus longinuchalis
สปีชีส์นี้พบในศรีลังกา
เครือข่ายไลต์นิง

เครือข่ายไลต์นิง (Lightning Network ย่อว่า LN) เป็นโพรโทคอลการชำระงานในระดับเลเยอร์ 2 ถูกออกแบบมาใช้วางบนเลเยอร์ของบล็อกเชนสำหรับการชำระเงินคริปโทเคอร์เรนซี เช่น บิตคอยน์ หรือ ไลต์คอยน์ เครือข่ายไลต์นิงมีวัตถุประสงค์ในการทำธุรกรรมที่ไวและประหยัดค่าธรรมเนียมเมื่อเปรียบเทียบกับการทำธุรกรรมผ่านบล็อกเชนประเภทอื่น รวมถึงการแก้ปัญหาการที่บิตคอยน์ไม่สามารถขยายเพิ่มได้ 
หลักการทำงานสำหรับการใช้งานไมโครเพย์เมนต์ โดยการที่ผู้ใช้งานทั้งผู้รับและผู้ส่งที่ใช้งานผ่านเลเยอร์ 1 มีการเปิดช่องทางพิเศษในการสื่อสารกัน โดยมีการทำสัญญาอัจฉริยะร่วมกันในช่วงของการเปิดช่องทาง และระหว่างนั้นจะมีการชำระเงินผ่านช่องทางที่สร้างขึ้น ที่มีความสะดวก รวดเร็ว และค่าธรรมเนียมต่ำ และเมื่อต้องการปิดช่องทางก็มีการปิดผ่านทางสัญญาอัจฉริยะได้ ทำให้ไม่จำเป็นต้องมีการเชื่อมต่อระหว่างเครือข่ายหลักของบิตคอยน์ตลอดเวลา
ข้อดี.
มีประโยชน์หลายประการในอนาคตของการใช้ Lightning Network เหนือการทำธุรกรรมออนไลน์คือ
กรอไปข้างหน้าอย่างรวดเร็วในเดือนกันยายน ปีพ.ศ. 2560 Atomic Swap ได้รับความสนใจจากชุมชนคริปโตเคอเรนซี่ในวงกว้าง เมื่อ นายCharlie Leeที่เป็น ผู้ก่อตั้ง Litecoin ประกาศความสำเร็จของการทำงานแลกเปลี่ยนอะตอมระหว่าง Litecoin และ Bitcoin ผ่านทาง Twitter
บูรูนดีบกาชู

บูรูนดีบกาชู (Burundi Bwacu; #เปลี่ยนทาง) เป็นเพลงชาติของบุรุนดี เขียนในภาษากิรูนดีโดยกลุ่มนักเขียนที่มีฌ็อง-บาติสต์ อึนตาโฮกาจา (Jean-Baptiste Ntahokaja) นักบวชคาทอลิกเป็นผู้นำ และเรียบเรียงโดยมาร์ก บาเรงกายาโบ (Marc Barengayabo) ได้นำไปใช้ในวันเอกราชใน ค.ศ. 1962
คูนิอากิ โคอิโซะ

คูนิอากิ โคอิโซะ (; โรมาจิ: "Koiso Kuniaki", 22 มีนาคม ค.ศ. 1880 – 3 พฤศจิกายน ค.ศ. 1950) เป็นชาวญี่ปุ่นที่ดำรงตำแหน่งเป็นนายพลแห่งกองทัพบกจักรวรรดิญี่ปุ่น ผู้สำเร็จราชการเกาหลี และนายกรัฐมนตรีญี่ปุ่นคนที่ 28 ตั้งแต่ ค.ศ. 1944 ถึง ค.ศ. 1945
ภายหลังจากญี่ปุ่นพ่ายแพ้ในสงครามโลกครั้งที่สอง เขาถูกศาลตัดสินว่าเป็นอาชญากรสงครามและถูกลงโทษด้วยการจำคุกตลอดชีวิต
กาดิญาชา

กาดิญาชา  เป็นหมู่บ้าน ตั้งอยู่ห่างไป 14 กิโลเมตรจากนครอูซีตเซ ทางตะวันตกของประเทศเซอร์เบีย และเป็นที่รู้จักจากอนุสรณ์สถานกาดิญาชา (Kadinjača Memorial) ซึ่งเป็นอนุสรณ์สำคัญพิเศษทางวัฒนธรรมของรัฐบาลตั้งแต่ปี 1979
อนุสรณ์สถานตั้งขึ้นเพื่อระลึกถึงเหตุการณ์เมื่อพฤศจิกายน 1941 ซึ่งมียุทธการที่บริเวณนี้ ทหารชาวเซิร์บต่อสู้อย่างไม่ย่อท้อต่อทหารนาซีเยอรมนีที่มีจำนวนมากกว่า ด้านใต้พีระมิดในอนุสรณ์เป็นที่เก็บอัฐิและศพของทหารผู้ล่วงลับในยุทธการที่กาดิญาชา
วรูตซี

วรูตซี (Vrutci) เป็นหมู่บ้านในเขตเทศบาลอูซีตเซ ทางตะวันตกของประเทศเซอร์เบีย ข้อมูลจากสำมะโนปี 2011 หมูบ้านมีประชากรรวม 138 คน หมู่บ้านตั้งอยู่ไม่ไกลจากทะเลสาบวรูตซีซึ่งสร้างขึ้นเพื่อเป็นแหล่งชลประทานให้กับอูซีตเซ ส่งผลให้หมู่บ้านบางส่วนของวรูตซีจมอยู่ใต้น้ำจากการสร้างทะเลสาบ
สเว็ตลานา กานา ราเดวิช

สเว็ตลานา กานา ราเดวิช (21 พฤศจิกายน 1937 #เปลี่ยนทาง 8 พฤศจิกายน 2000) เป็นสถาปนิกชาวยูโกสลาเวียและสถาปนิกสตรีคนแรกของมอนเตเนโกร ผู้รับรางวัลสถาปัตยกรรมระดับชาติสองรางวัล
ประวัติ.
เธอเกิดเมื่อวันที่ 21 พฤศจิกายน 1937 ที่เซติเญ ยูโกสลาเวีย เธอเข้าเรียนระดับประถมศึกษาที่โรงเรียน Slobodan Škerović School ในติตอกราด เธอจบการศึกษาจากคณะสถาปัตยกรรมศาสตร์ มหาวิทยาลัยเบลเกรด และจบการศึกษาระดับปริญญาโทจากมหาวิทยาลัยเพนซิลเวเนีย จากนั้นเธอไปศึกษาที่ประเทศญี่ปุ่น ที่ซึ่งมีอิทธิพลอย่างมากต่อรูปแบบงานของเธอ
เธอเป็นสมาชิกเต็มตัวของสถาบันวิทยาศาสตร์และศิลปะดูกลิยา และรองประธานคนแรกของ "Matica crnogorska" รวมถึงเป็นสมาชิกต่างชาติของสถาบันสถาปัตยกรรมและวิทยาการก่อสร้างรัสเซีย ผลงานออกแบบของเธอมีรูปแบบที่โดดเด่น นิยมใช้วัสดุเป็นหินและวัสดุก่อสร้างแบบดั้งเดิม ผลงานชิ้นเอกของเธอคือโรงแรมพอดกอรีตซา (Hotel Podgorica) ที่ซึ่งเธอได้รับรางวัลระดับสหพันธรัฐ Federal Borba Award for Architecture ในปี 1967 และอนุสรณ์ระลึกทหารที่ล่วงลับของเธอ "Lješanska nahija" ในบารูตานา ที่ชนะรางวัลประกวดระดับชาติในปี 1975
เธอเสียชีวิตที่มอนเตเนโกรเมื่อ 8 พฤศจิกายน 2000
ผลงาน.
ผลงานออกแบบชิ้นเด่นของเธอ เช่น
สโมสรฟุตบอลทอตนัมฮอตสเปอร์ในฤดูกาล 2021–22

<ns>0</ns>
 <revision>
 <parentid>11564230</parentid>
 <timestamp>2025-02-09T06:52:47Z</timestamp>
 <contributor>
 <username>Mr.BuriramCN</username>
 </contributor>
 <comment>± 2 หมวดหมู่ด้วย</comment>
 <origin>12138063</origin>
 <model>wikitext</model>
 <format>text/x-wiki</format>
การแข่งขัน ฤดูกาล 2021–22 จะเป็นฤดูกาลที่ 30 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 44 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. หลังจากจบในอันดับที่เจ็ดในฤดูกาล 2020–21, สเปอร์สได้เข้าสู่รายการใหม่ ยูฟ่ายูโรปาคอนเฟอเรนซ์ลีก ที่รอบเพลย์ออฟ. ณ สิ้นสุดเดือนมิถุนายน, ทอตนัมได้ประกาศว่า นูนู อึชปีรีตู ซังตู ในฐานะหัวหน้าผู้ฝึกสอนคนใหม่ด้วยสัญญาสองปี.
การแข่งขัน.
พรีเมียร์ลีก.
แมตช์.
โปรแกรมการแข่งขันฤดูกาล 2021/22 ได้ประกาศออกมาเป็นที่เรียบร้อยแล้วเมื่อวันที่ 16 มิถุนายน ค.ศ. 2021.
เอฟเอคัพ.
ทอตนัมได้จับสลากเล่นในบ้านพบ มอร์คัม ในรอบสาม, ไบรตันแอนด์โฮฟอัลเบียน ในรอบสี่ และไปเยือน มิดเดิลส์เบรอ ในรอบห้า.
อีเอฟแอลคัพ.
"สเปอร์ส" เข้าสู่การแข่งขันในรอบที่สามในฐานะหนึ่งในทีมที่เข้าร่วมใน การแข่งขันยูฟ่า และถูกจับสลากออกไปเยือน วุลเวอร์แฮมป์ตันวอนเดอเรอส์.
ยูฟ่ายูโรปาคอนเฟอเรนซ์ลีก.
รอบเพลย์ออฟ.
ทอตนัมถูกจับสลากพบกับ ปากอสเดเฟร์ไรรา ในรอบเพลย์ออฟ, กับเลกแรกต้องออกไปเยือน.
รอบแบ่งกลุ่ม.
การจับสลากสำหรับรอบแบ่งกลุ่มได้จัดขึ้นในวันที่ 27 สิงหาคม ค.ศ. 2021 with the fixtures being released a day later.
ธรรมนูญว่าด้วยบรรพชิต

ในช่วงการปฏิวัติฝรั่งเศส ธรรมนูญว่าด้วยบรรพชิต  เป็นกฎหมายที่ผ่านสภาเมื่อวันที่ 12 กรกฎาคม ค.ศ. 1790 และได้รับการลงพระปรมาภิไธยโดยพระเจ้าหลุยส์ที่ 16 เมื่อวันที่ 24 สิงหาคมของปีเดียวกัน เพื่อบังคับใช้เหนือบรรพชิตคาทอลิกทั้งหมดในฝรั่งเศส
กฎหมายฉบับนี้ยุบสังฆมณฑลทั่วประเทศจาก 135 แห่งเหลือเพียง 84 แห่ง ยุบสมณศักดิ์ของบรรพชิตให้เหลือน้อยลง กำหนดให้บรรพชิตทั้งหมดในประเทศคือผู้รับเงินเดือนจากรัฐ ดังนั้น บรรพชิตทุกระดับชั้นจะต้องกล่าวปฏิญาณความภักดีต่อประเทศและจะปฏิบัติตามรัฐธรรมนูญฝรั่งเศส ทั้งยังอนุญาตให้บรรพชิตทิ้งคำปฏิญาณออกมาใช้ชีวิตเป็นฆราวาส โดยกำหนดให้แต่ละเทศบาลเป็นผู้กำกับดูแลคณะสงฆ์ในแต่ละท้องถิ่น
กฎหมายฉบับนี้สร้างความไม่พอใจต่อพระสันตะปาปาอย่างมาก ในวันที่ 10 มีนาคม ค.ศ. 1791 สมเด็จพระสันตะปาปาปิอุสที่ 6 ประกาศเนื้อหาในธรรมนูญดังกล่าวขัดกับหลักศาสนาที่ว่าต้องภักดีต่อพระเจ้าองค์เดียว หากบรรพชิตคนใดยังไม่ปฏิญาณ ก็จงยืนกรานไม่ปฏิญาณต่อไป หากใครปฏิญาณไปแล้ว ก็จงถอนคำปฏิญาณภายในสี่สิบวัน คณะสงฆ์ฝรั่งเศสจึงแตกเป็นสองกลุ่มคือ กลุ่มปฏิญาณ และกลุ่มไม่ปฏิญาณ
ก่อนหน้าที่กฎหมายฉบับนี้จะถูกตราขึ้น คณะสงฆ์คาทอลิกในฝรั่งเศสเผชิญกับการเบียดเบียนหลายประการแล้ว อาทิ ยกเลิกการถวายทศางค์, ศาสนสถานคาทอลิกทั้งหมดในฝรั่งเศสถูกยึดเป็นทรัพย์สินของรัฐ
เรือบรรทุกเครื่องบินชั้นเจอรัลด์ อาร์. ฟอร์ด

เรือบรรทุกเครื่องบินชั้นเจอรัลด์ อาร์. ฟอร์ด  เป็นชั้นเรือบรรทุกเครื่องบินขับเคลื่อนด้วยพลังงานนิวเคลียร์ซึ่งอยู่ในระหว่างการก่อสร้างสำหรับกองทัพเรือสหรัฐ มีทั้งหมด 10 ลำที่วางแผนไว้เพื่อจะแทนที่เรือบรรทุกเครื่องบินชั้นนิมิตซ์แบบลำต่อลำโดยเริ่มจาก"ยูเอสเอส เจอรัลด์ อาร์. ฟอร์ด (CVN-78)" ที่เข้ามาแทนที่"ยูเอสเอส เอนเทอร์ไพรซ์ (CVN-65)" เรือชั้นใหม่นี้มีตัวเรือคล้ายกับชั้นนิมิตซ์ แต่เพิ่มเทคโนโลยีซึ่งพัฒนาด้วยโปรแกรม CVN(X)/CVN-21 เช่น ระบบปล่อยอากาศยานแม่เหล็กไฟฟ้า (EMALS) รวมถึงจุดเด่นการออกแบบอื่น ๆ มีวัตถุประสงค์เพื่อปรับปรุงประสิทธิภาพและลดต้นทุนการดำเนินงาน รวมถึงการเดินเรือโดยมีจำนวนลูกเรือที่น้อยกว่า เรือบรรทุกเครื่องบินชั้นนี้ตั้งชื่อตามอดีตประธานาธิบดีแห่งสหรัฐอเมริกาคนที่ 38 เจอรัลด์ อาร์. ฟอร์ด
เรือในชั้น.
ในชั้นนี้ คาดว่าจะมีเรือทั้งหมด 10 ลำ จนถึงปัจจุบัน มีประกาศสร้างแล้ว 5 ลำ
หมายเหตุ.
<templatestyles src="Reflist/styles.css" />
คริสตจักรออร์ทอดอกซ์เซอร์เบีย

คริสตจักรออร์ทอดอดซ์เซอร์เบีย  เป็นนิกายในศาสนาคริสต์ชนิดออโตเซฟาลัสรูปแบบหนึ่งของอีสเทิร์นออร์ทอดอกซ์
ประชากรส่วนใหญ่ของประเทศเซอร์เบีย, มอนเตเนโกร และสาธารณรัฐเซิร์ปสกาในประเทศบอสเนียและเฮอร์เซโกวีนา เป็นสมาชิกของคริสตจักรนี้ ระบบบริหารของคริสตจักรแบ่งออกเป็นระดับมหานคร และ มุขมณฑล ส่วนใหญ่มีอาณาเขตอยู่ในประเทศเซอร์เบีย, มอนเตเนโกร, บอสเนียและเฮอร์เซโกวีนา และ โครเอเชีย รวมถึงในชุมชนชาวเซิร์บโพ้นทะเล อัครบิดรเซอร์เบียนองค์ปัจจุบันคือปอร์ฟีรีเย ซึ่งขึ้นรับตำแหน่งเมื่อ 19 กุมภาพันธ์ 2021
วัดหนองหลวง (จังหวัดตาก)

วัดหนองหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหลวง อำเภออุ้มผาง จังหวัดตาก มีที่ดินตั้งวัดเนื้อที่ 4 ไร่ 60 ตารางวา อาณาเขตทิศเหนือยาว 30 วา ติดต่อกับเขตป่าไม้ ทิศใต้ยาว 30 วา ติดต่อกับถนนสาธารณะ ทิศตะวันออกยาว 60 วา ติดต่อกับทางสาธารณะ ทิศตะวันตกยาว 60 วา ติดต่อกับทางสาธารณะ พื้นที่ตั้งวัดเป็นที่เนินสูงสภาพแวดล้อมเป็นหมู่บ้านประชาชน
วัดหนองหลวงสร้างเมื่อ พ.ศ. 2477 พร้อมกับการเกิดขึ้นของหมู่บ้านหนองหลวงของชาวปะกากะญอ ขนานนามว่า วัดนุผาโด้ มีความหมายว่า หนองใหญ่ ตามลักษณะภูมิศาสตร์ของหมู่บ้านหนองหลวง เดิมหมู่บ้านนี้เป็นที่อยู่ของชาวกะเหรี่ยง ต่อมาเมื่อมีคนไทยจากจังหวัดลำพูน แพร่ และตาก ได้อพยพมาตั้งถิ่นฐานมากขึ้น ชาวกะเหรี่ยงก็ได้ย้ายไปที่อื่น
อาคารเสนาสนะที่สำคัญ ได้แก่ อุโบสถที่ตกแต่งด้วยการแกะสลักไม้ ใต้ฐานของพระประธานได้มีการนำมูลสารหรือดินบริเวณที่พระพุทธเจ้าได้ประสูติ ตรัสรู้ และปรินิพพานจากประเทศอินเดียมาบรรจุไว้บางส่วน ศาลาการเปรียญ กุฏิ สำหรับปูชนียวัตถุมี พระประธานในศาลาการเปรียญ เนื้อทองเหลือง 
ในปัจจุบัน วัดหนองหลวงยังคงเป็นศูนย์กลางทางจิตใจของชาวบ้านหนองหลวงและพื้นที่ใกล้เคียง โดยมีการจัดกิจกรรมทางศาสนาและประเพณีสำคัญตลอดทั้งปี เช่น งานปอยหลวง งานสรงน้ำพระในเทศกาลสงกรานต์ และงานทอดกฐินสามัคคี ซึ่งมีประชาชนจากหลายหมู่บ้านมาร่วมงานเป็นจำนวนมาก นอกจากนี้ วัดยังทำหน้าที่เป็นแหล่งเรียนรู้เกี่ยวกับวัฒนธรรมท้องถิ่น โดยเฉพาะในด้านหัตถกรรมไม้แกะสลักและภูมิปัญญาชาวปะกากะญอที่สืบทอดกันมาหลายชั่วอายุคน วัดหนองหลวงจึงไม่เพียงแต่เป็นสถานที่ประกอบศาสนกิจ แต่ยังเป็นศูนย์กลางของการอนุรักษ์วัฒนธรรมพื้นถิ่นของชุมชนในพื้นที่สูงแห่งนี้อีกด้วย
วัดพวกแต้ม

วัดพวกแต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
ไม่มีหลักฐานความเป็นมาในการสร้างวัดพวกแต้ม แต่จากหลักฐานทางโบราณวัตถุต่าง ๆ ภายในวัด ทำให้สันนิษฐานได้ว่าสร้างขึ้นเมื่อ เมื่อ พ.ศ. 2460 โดยมีวัตถุประสงค์เพื่อสะสมบุญ ล้างบาป หาความสุขสงบและเพื่อเป็นสิ่งยึดเหนี่ยวทางจิตใจ โดยคำว่า "พวก" หมายถึง หัวหน้าหมู่ซึ่งเป็นขุนนางยศต่ำ พวกแต้มคงเป็นขุนนางที่มีหน้าที่ควบคุมด้านการช่างโดยเฉพาะอย่างยิ่งด้านการเขียนภาพจิตรกรรม การลงรักปิดทอง หรือ ปิดทองร่องชาด เมื่อกลับจากการทำสงครามจึงได้รับปูนบำเหน็จแล้วนำเงินนี้มาสร้างวัดเพื่อล้างบาป อาจารย์สมโชติ อ๋องสกุล กล่าวว่า วัดพวกแต้ม เดิมชื่อ วัดต้องแต้ม โดยคำว่า ต้อง มีความหมายว่า ปัก สลักหรือฉลุ ต่อมาเรียกเพี้ยนมาเป็น "วัดพวกแต้ม" เหตุที่ให้ความหมายเช่นนี้อาจมาจากการที่ ในละแวกใกล้เคียงกับวัดมีอาชีพทำเครื่องฉลุมาตั้งแต่สมัยพระเจ้ากาวิโลรสสุริยวงศ์ก็เป็นได้
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2486 และบูรณะครั้งล่าสุดเมื่อ พ.ศ. 2533 เป็นอุโบสถทรงพื้นเมืองมีลวดลายและไม้แกะสลัก วิหารศิลปะล้านนา หลังคาซ้อนกันหลายชั้น ด้านหน้าทำเป็นมุขโถงยื่นออกมาคลุมราวบันไดพญานาค และมีมุขเข้าทางด้านข้าง ลวดลายหน้าหน้าเป็นลายพรรณพฤกษา ประตูด้านหน้าแกะสลักเป็นรูปเทวดายืนประนมหัตถ์ แกะสลักด้วยไม้ปิดทอง หอไตรสร้างแบบผสมผสานระหว่างล้านนากับพม่าและได้รับการบูรณะดัดแปลงในภายหลัง เจดีย์ศิลปะพม่า มอญ ปนศรีวิชัย คงได้รับการอุปถัมภ์จากคหบดีชาวพม่า มีการตกตกแต่งลวดลายบนเจดีย์ในการบูรณะ องค์ระฆังจนถึงฉัตรมีรูปแบบพม่า มอญอย่างชัดเจน
วัดพันอ้น

วัดพันอ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ 
วัดพันอ้น สร้างขึ้นเมื่อประมาณ พ.ศ. 2044 ในสมัยของพญาแก้ว กษัตริย์ล้านนาองค์ที่ 13 ราชวงศ์มังราย ชื่อของวัด "พันอ้น" น่าจะเป็นชื่อผู้สร้างวัดนามว่า "อ้น" ท่านคงเป็นทหารหรือขุนนางที่มีบรรดาศักดิ์เป็น "พัน" ใกล้วัดนี้มีวัดมีอีกวัดคือ วัดเจดีย์ควัน อยู่ทางทิศตะวันตกของวัดพันอ้น สันนิษฐานว่าสร้างขึ้นในสมัยเดียวกันและเป็นวัดเล็กทั้งคู่ ต่อมาได้รวมเป็นวัดเดียวกัน คือ วัดเจดีย์ควันพันอ้น แต่คนทั่วไปเรียกสั้น ๆ ว่า "วัดพันอ้น" จนกระทั่ง พ.ศ. 2474 สมัยเจ้าแก้วนวรัฐ ได้พิจารณาว่าวัดพันอ้น เป็นศูนย์กลางเหมาะสมที่จะตั้งเป็นสำนักเรียนประจำจังหวัดเชียงใหม่ แต่พื้นที่คับแคบ จึงได้ขยายบริเวณวัดออกไปทางทิศตะวันตกซึ่งเป็นที่ของวัดเจดีย์ควันซึ่งตอนนั้นเป็นวัดร้าง ส่วนเจดีย์ควัน ปัจจุบันนี้สภาพของเจดีย์ไม่ปรากฏให้เห็น เนื่องจากต่อมา พ.ศ. 2498 ได้รื้อเจดีย์ออกแล้วสร้างศาลาการเปรียญแทนซึ่งปัจจุบันปรากฏให้เห็นเพียงหลุมเจดีย์เท่านั้น
อาคารและเสนาสนะที่สำคัญ ได้แก่ เจดีย์สร้างขึ้นพร้อมอุโบสถ เป็นเจดีย์ทรงแปดเหลี่ยม มีซุ้มพระทั้ง 4 ด้าน อุโบสถ เป็นอาคารที่สร้างขึ้นในสมัยปัจจุบัน เป็นอาคาร 2 ชั้น มีลักษณะผสมผสานระหว่างศิลปะล้านนาและศิลปะภาคกลาง ภายในมีภาพวาดบนฝาผนังทั้ง 2 ด้าน เป็นรูปภาพสถานที่สำคัญทางพระพุทธศาสนา ทั้งในประเทศอินเดียวและเนปาล
วัดช่างแต้ม (จังหวัดเชียงใหม่)

วัดช่างแต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 2 ไร่ 1 งาน 95 ตารางวา โฉนดเลขที่ 3608 อาณาเขตทิศเหนือจดหมู่บ้าน ทิศใต้จดหมู่บ้าน ตะวันออกจดถนนพระปกเกล้า ทิศตะวันตกจดที่ธรณีสงฆ์ มีที่ดินธรณีสงฆ์จำนวน 1 แปลง เนื้อที่ 2 งาน 58 ตารางวา โฉนดเลขที่ 3608
วัดช่างแต้มสร้างเมื่อ พ.ศ. 2038–2069 ในสมัยพระเจ้าติโลกราช เดิมชื่อ วัดช่างต้อมแต้มกว้างท่าช้างพิงชัย สร้างโดยกลุ่มจิตรกร (ภาษาเหนือเรียกว่า ช่างแต้ม) จึงเป็นที่มาของชื่อวัด
อาคารเสนาสนะ.
อาคารเสนาสนะที่สำคัญ ได้แก่ วิหารศิลปะล้านนา หลังคาซ้อนกัน 3 ชั้น หน้าบันลักษณะม้าต่างไหม แบ่งออกเป็นช่อง แต่ละช่องมีลวดลายพรรณพฤกษาและดอกไม้ประดับไว้ ซุ้มโขงล้านนามีลายปูนปั้นรูปหงส์ และพญานาคสองตนเกี่ยวพันกันเป็นซุ้ม ภายในวิหารประดิษฐานหมู่พระพุทธรูปปางมารวิชัย แต่ละองค์มีพระพักตร์ที่ไม่เหมือนกัน ด้านหลังพระประธานมีลายปูนปั้นซุ้มโขง และธรรมจักรสีทอง ตัดกับพื้นหลังสีแดง เบื้องหน้ามีสัตตภัณฑ์ (เชิงเทียน) ที่แกะสลักจากไม้เป็นรูปพญาครุฑ และพญานาคประดับด้วยกระจกหลากสี
เจดีย์ศิลปะพม่า ฐานด้านล่างเป็นสี่เหลี่ยม แต่ละมุมมีฉัตร ถัดขึ้นไปเป็นฐานย่อเก็จยกสูงรับกับชั้นมาลัยเถาแปดเหลี่ยมซ้อนกัน 6 ชั้น รับกับองค์ระฆังทรงกลมหุ้มด้วยแผ่นทองจังโก ส่วนยอดเป็นฉัตรสีทอง 7 ชั้น
อาคารเสนาสนะอื่น ได้แก่ กุฏิ 700 ปีศรีเมืองเชียงใหม่ 1 หลัง กุฏิสงฆ์ จำนวน 2 หลัง ศาลาอเนกประสงค์ หอระฆัง หอฉันโรงครัว ศาลาพักร้อน 1 หลัง ห้องน้ำ 3 หลัง
วัดมีพระพุทธรูปที่สำคัญ คือ "พระเจ้าแสนห่า" เชื่อมาแต่โบราณกาลว่า พระพุทธรูปฝนแสนห่าองค์นี้ มีพุทธานุภาพบันดาลให้ฝนตกต้องตามฤดูกาล
วัดกำแพงมณี (จังหวัดอ่างทอง)

วัดกำแพงมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยคันแหลน อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 10 ไร่
วัดกำแพงมณีสร้างประมาณ พ.ศ. 2436 เดิมเรียก วัดกำแพง หรือ วัดหลวงพ่อแก่น เดิมเคยเป็นวัดร้าง ตั้งอยู่บนโคกริมฝั่งขวาคลองห้วยคันแหลน เหลือเพียงหลวงพ่อพระพุทธรูปปูนปั้น เป็นพระพุทธรูปประทับนั่งขนาดหน้าตัก 5 ศอกเศษ ปางสมาธิเพชร พระหัตถ์ซ้ายทับพระหัตถ์ขวา ศิลปะอู่ทอง จนวันหนึ่งชาวบ้านได้เห็นว่าพระพุทธรูปปูนปั้นนั้นแตกร้าว จึงได้เห็นเนื้อในว่าเป็นพระพุทธรูปแก่นไม้สีดำ ชาวบ้านจึงเรียกขานกันว่า "หลวงพ่อแก่น" ปัจจุบันบูรณะอยู่หลังอุโบสถ
ต่อมา พ.ศ. 2448 ขุนสิงห์ วิเศษสุขเป็นผู้ริเรื่มปฏิสังขรณ์วัด วัดได้รับพระราชทานวิสุงคามสีมาเมื่อวันที่ 28 ธันวาคม พ.ศ. 2472 ต่อมา พ.ศ. 2496 มีการสร้างศาลาการเปรียญยกพื้นสูง เป็นศาลาเครื่องไม้ กว้าง 14 เมตร ยาว 22 เมตร เสาไม้แก่น ขนาดคนโอบจำนวน 44 ต้น พื้นไม้กระดานสวยงาม หลังคามุงกระเบื้อง ใช้เป็นศาลาทำบุญตักบาตรและงานประเพณีประจำปีของวัดทุกปี
วัดพุทธภูมิ

วัดพุทธภูมิ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสะเตง อำเภอเมืองยะลา จังหวัดยะลา ที่ดินที่ตั้งวัดมีเนื้อที่ 30 ไร่ 1 งาน 42 ตารางวา 
วัดพุทธภูมิ เดิมชื่อ วัดนิบง ซึ่งพระรัฐกิจวิจารณ์ (สวาสดิ์ ณ นคร) มีที่ดินที่จับจองไว้บริเวณด้านหลังสถานีรถไฟ เป็นที่ดินรกร้างว่างเปล่าเป็นดงไม้ไผ่และไม้ตะเสาเป็นส่วนใหญ่ เพื่อเปิดเป็นบ่อนชนโคขึ้น จึงมีคนมาอาศัยอยู่มากขึ้น จากนั้นจึงริเริ่มที่จะสร้างวัด โดยโดยนายรักษ์ อินทร์ศวรได้ไปนิมนต์พระดำ จนทสโร จากวัดเวฬุวัน เริ่มแรกได้สร้างศาลาพักพระขึ้น 1 หลัง ภายหลังนายยับพัด กองชิน ได้ขายที่ดินให้ขุนขจรโจรแสยง (หลวงอนุกูลประชากิจ) เพื่อสร้างวัดเมื่อ พ.ศ. 2471 แล้วได้นิมนต์พระดำมาจำพรรษา ใช้ชื่อว่า สำนักพุทธภูมิ ต่อมาได้มีผู้ซื้อที่ดินถวายเพื่อสร้างเพิ่มขึ้นอีก จนตั้งเป็นวัดเมื่อ พ.ศ. 2475 ในนาม "วัดพุทธภูมิ" ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 80 เมตร ประกอบพิธีผูกพัทธสีมาเมื่อวันที่ 16 มิถุนายน พ.ศ. 2486 และได้สถาปนาให้วัดพุทธภูมิเป็นพระอารามหลวงชั้นตรี ตั้งแต่วันที่ 17 เมษายน พ.ศ. 2523
อาคารเสนาสนะที่สำคัญ ได้แก่ พระอุโบสถหลังเดิม สร้างเมื่อ พ.ศ. 2483 ต่อมาทรุดโทรมจึงรื้อทิ้งและสร้างพระอุโบสถหลังใหม่วางศิลาฤกษ์ เมื่อวันที่ 14พฤษภาคม พ.ศ. 2519 อุโบสถกว้าง 8.5 เมตร ยาว 24 เมตร ผนังก่ออิฐฉาบปูน ด้านหน้าพระอุโบสถพระปรมาภิไธยย่อ ภ.ป.ร.
สเวน นักรบครูเสด

เจ้าชายสเวนแห่งเดนมาร์ก นักรบครูเสด (ราว ค.ศ. 1050 – ค.ศ. 1097 ที่ฟีโลเมเลียม) ทรงเป็นเจ้าชายเดนมาร์กและนักรบครูเสด
พระประวัติ.
เจ้าชายสเวนประสูติในเดนมาร์ก เป็นพระโอรสนอกสมรสในพระเจ้าสเวนที่ 2 แห่งเดนมาร์ก และเจ้าชายเป็นสวามีของฟลอรีนแห่งบูร์กอญ ธิดาในโอโดที่ 1 ดยุกแห่งบูร์กอญ เจ้าชายสเวนมีชื่อเสียงจากการเข้าร่วมรบในสงครามครูเสดครั้งที่ 1 ซึ่งพระองค์ทรงสู้รบกับเติร์ก ระหว่างที่พระองค์เสด็จไปยังเยรูซาเลมในค.ศ. 1097 พระองค์และอัศวินเดนมาร์ก 1,500 นาย ถูกโจมตีโดยกองทัพเติร์ก ชาวเดนส์พ่ายแพ้สงคราม และเจ้าชายสเวน นักรบครูเสด พร้อมฟลอรีนแห่งบูร์กอญ พระชายา ถูกสังหารในสนามรบ
คันตาโร ซูซูกิ

บารอน คันตาโร ซูซูกิ (18 มกราคม ค.ศ. 1868 – 17 เมษายน ค.ศ. 1948) เป็นพลเรือเอกในกองทัพเรือจักรวรรดิญี่ปุ่น สมาชิกและผู้นำคนสุดท้ายของสมาคมให้ความช่วยเหลือการปกครองจักรวรรดิ และนายกรัฐมนตรีญี่ปุ่นคนที่ 29 ตั้งแต่ 7 เมษายน ถึง 17 สิงหาคม ค.ศ. 1945
ชีวประวัติ.
ชีวิตช่วงต้น.
ซูซูกิเกิดในวันที่ 18 มกราคม ค.ศ. 1868 ที่แคว้นอิซูมิ (ปัจจุบันคือซาไก) เป็นบุตรชายคนแรกของซูซูกิ โยชิโนริ ผู้ว่าราชการท้องถิ่น ("ไดกัง") แห่ง Sekiyado Domain เขาเติบโตในนครเซกิยาโดะ แคว้นชิโมซะ (ปัจจุบันคือโนดะ จังหวัดชิบะ)
วัดศรีคุณเมือง (จังหวัดเลย)

วัดศรีคุณเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 5 ไร่ 1 งาน 12 ตารางวา 
วัดศรีคุณเมือง เดิมชื่อ วัดใหญ่กลางเมือง หรือ วัดใหญ่ ข้อมูลจากหนังสือ "ประวัติวัดทั่วราชอาณาจักรเล่ม 11" ระบุว่า ตั้งวัดเมื่อ พ.ศ. 2199 ได้รับพระราชทานวิสุงคามสีมา เมื่อ พ.ศ. 2220 บ้างระบุว่าสร้างเมื่อ พ.ศ. 2485
อาคารเสนาสนะที่สำคัญ ได้แก่ อุโบสถหรือสิมศิลปะได้รับอิทธิพลจากลาว อาคารก่ออิฐถือปูน หลังคาลดหลั่นเหมือนอย่างศิลปะล้านนา สร้างเมื่อ พ.ศ. 2380 หน้าบันอุโบสถและลวดลายไม้งดงาม ภาพทั้งหมดเป็นภาพนิทานชาดกชุดพระเจ้าสิบชาติซึ่งวาดขึ้นใหม่แทนของเดิม ฝาผนังเขียนด้วยช่างสมัยโบราณเป็นศิลปะลาว ศาลาการเปรียญเป็นอาคารไม้ สร้างเมื่อ พ.ศ. 2517 กุฎิสงฆ์ 5 หลัง ศาลาอเนกประสงค์เป็นอาคารไม้สร้างเมื่อ พ.ศ. 2503 
ปูชนียวัตถุมีพระประธาน พระพุทธรูปยืนชนิดไม้ทาน้ำทอง ธรรมาสน์ไม้สักแกะสลักลายประดับกระจกสี พระพุทธรูปไม้ปางประทานพร หินศิลาจารึก พระพุทธรูปไม้จำหลัก ลงรักปิดทองปางประทานอภัยแบบล้านช้าง พระพุทธรูปดังกล่าวมีพระเกศาเป็นปุ่มแหลมเล็ก พระกรรณค่อนข้างแหลมและยาว สันนิษฐานว่ามีอายุในราวพุทธศตวรรษที่ 24–25 และพระพุทธรูปทองสัมฤทธิ์
นางงามจักรวาล 2021

นางงามจักรวาล 2021  เป็นการจัดประกวดนางงามจักรวาล ครั้งที่ 70 กำหนดจัดขึ้นในเดือนธันวาคม ค.ศ. 2021 ณ ยูนิเวิร์สโดม แอท พอร์ต ออฟ ไอลัต ณ เมือง ประเทศอิสราเอล
การประกวดในครั้งนี้เป็นการกลับมาของสตีฟ ฮาร์วีย์ ในหน้าที่พิธีกรดำเนินการประกวดและฟ็อกซ์ ได้กลับมาถ่ายทอดสดให้กับองค์การนางงามจักรวาล (MUO) อีกครั้ง นอกจากนี้ยังเป็นครั้งแรกนับตั้งแต่การประกวดในปี 2000 ที่จัดขึ้นในภูมิภาคตะวันออกกลาง
เจ้าภาพ.
ในเดือนมกราคม พ.ศ. 2564 มีรายงานว่าทางองค์การนางงามจักรวาล (MUO) กำลังเจรจากับเจ้าภาพในการประกวดนางงามจักรวาล 2021 กับประเทศคอสตาริกา การเจรจาได้รับการยืนยันในภายหลังโดย กุสตาโบ เซกูรา ซึ่งทำหน้าที่เป็นรัฐมนตรีว่าการกระทรวงการท่องเที่ยวในรัฐบาลของคอสตาริกา ต่อมาในเดือนพฤษภาคม พ.ศ. 2564 ระหว่างการสัมภาษณ์กับ People en Español อันเดรอา เมซาระบุว่าการประกวดนางงามจักรวาล 2021 จะจัดขึ้นในช่วงปลายปี ต่อมาในเดือนกรกฎาคม พ.ศ. 2564 องค์การนางงามจักรวาล (MUO) ยืนยันว่าการแข่งขันจะจัดขึ้นที่เมือง ประเทศอิสราเอลในเดือนธันวาคม พ.ศ. 2564
ผู้เข้าประกวด.
80 ผู้เข้าประกวดที่ได้รับการยืนยัน
ข้อถกเถียง.
จากการที่องค์กรนางงามจักรวาลเลือกอิสราเอลให้เป็นเจ้าภาพจัดการประกวด ทำให้เกิดความขัดแย้งเกี่ยวกับความขัดแย้งอิสราเอล–ปาเลสไตน์ และจุดชนวนแฮชแท็ก #BoycottMissUniverse บนโซเชียลมีเดีย 
ตัวแทนนางงามจักรวาลของประเทศกรีซ ราฟาเอลา พลาสตีรา เป็นผู้เข้าประกวดคนแรกที่เปิดเผยต่อสาธารณะว่าเธอคัดค้านและตัดสินใจไม่เข้าร่วมการประกวด โดยเธอให้เหตุผลว่าไม่สามารถแข่งขันได้ในขณะที่ยังมีผู้คนจำนวนมากที่กำลังดิ้นรนเพื่อมีชีวิตอยู่
แมนด์ลา แมนเดลา หลานชายของเนลสัน แมนเดลา เรียกอิสราเอลว่าเป็นรัฐแบ่งแยกสีผิวและเรียกร้องให้แอฟริกาใต้ไม่ส่งนางงามเข้าประกวด อย่างไรก็ตาม ทางองค์กร Miss South Africa ระบุว่าจะไม่ตอบโต้ต่อวิวาทะการเมืองอีก และยืนยันที่จะส่งผู้แทนต่อไป
เมื่อวันที่ 14 พฤศจิกายน พ.ศ. 2564 นาธี เอ็มเทธวา รัฐมนตรีว่าการกระทรวงวัฒนธรรมของประเทศแอฟริกาใต้ ประกาศว่ารัฐบาลไม่สนับสนุนองค์กร Miss South Africa ในการประกวดนางงามจักรวาล 2021 ซึ่งทางรัฐบาลได้เริ่มพูดคุยกับองค์กร Miss South Africa แต่ไม่สามารถบรรลุข้อตกลงได้
นอกเหนือจากการเลือกอิสราเอลให้เป็นเจ้าภาพแล้ว เนตตา บาร์ซิไล นักร้องชาวอิสราเอลที่ชนะการประกวดเพลงยูโรวิชันปี 2018 บอกว่าการประกวดนางงามเป็นการตัดสินผู้หญิงจากรูปร่าง และ รูปลักษณ์ภายนอก ทั้งนี้เนตตาเป็นผู้รณรงค์สนับสนุนเรื่อง body positivity มาโดยตลอด เนตตาปฎิเสธคำเชิญให้ไปเป็นนักร้องในคืนวันไฟนอลวันที่ 13 ธันวาคม 2564